CELEX: C2007/211/66
Language: et
Date: 2007-09-08 00:00:00
Title: Kohtuasi T-190/07: 31. mail 2007 esitatud hagi — KEK DIAYLOS versus Euroopa Ühenduste Komisjon

8.9.2007   
            
            
               ET
            
            
               Euroopa Liidu Teataja
            
            
               C 211/34
            
         31. mail 2007 esitatud hagi — KEK DIAYLOS versus Euroopa Ühenduste Komisjon
   (Kohtuasi T-190/07)
   (2007/C 211/66)
   Kohtumenetluse keel: kreeka
   Pooled
   
      Hageja: KEK DIAYLOS (Peristeri Attikis, Kreeka), (esindaja: advokaat D. Katzimišalis)
   
      Kostjad: Euroopa Ühenduste Komisjon
   Hageja nõuded
   
               —
            
            
               tühistada viidatud põhjustel käesolevas asjas vaidlustatud Euroopa Ühenduste Komisjoni otsus 23/II/2006 ja kõik muud Euroopa Ühenduste Komisjoni sellega seotud aktid ja/või otsused;
            
         
               —
            
            
               mõista hageja ad litem advokaaditeenuse eest makstud tasu ja kohtukulud välja Euroopa Ühenduste Komisjonilt.
            
         Väited ja peamised argumendid
   Käesolev hagi on esitatud Euroopa Ühenduste Komisjoni 23. veebruari 2006. aasta otsuse C (2006) 465 lõplik peale, mille alusel nõutakse hagejalt tagasi ettemaksuna saadud põhisummat 71 981 eurot, mille „KEK XYNI” (1) sai toetusena Euroopa kodanike teabevahetusstrateegia programmi „PRINCE” raames, ja intresse põhjendamatu viivitamise ja programmi elluviimise kohta tõendite puudumise eest. Hageja leiab, et vaidlustatud otsus ei ole põhjendatud, rikub õigusnorme ja on kuritarvitav, ning et selle põhjendus on vigane ja õigusnorme rikkuv.
   Vastupidiselt sellele, mida komisjon on hageja sõnul õigusnorme rikkudes ja põhjendamatult tuvastanud, väidab hageja, et ta täitis kohustusi, mis tulenesid toetuse andmise aluseks olnud lepingust, millele ta kirjutas alla selleks, et osaleda asjakohases programmis ja kui ka objektiivsetel põhjustel esines lepingu täitmises viivitus, teatas ta sellest aegsasti Euroopa Liidu pädevaid ametiasutusi.
   Hageja väidab ka, et lisaks esialgselt saadud ettemaksele summas 71 981 eurot ei saanud KEK XYNI ülejäänud toetuse summat, kuigi tema hinnangul olid programmi käigus tehtud tööd ja kulutused suuremad, kui see esialgselt saadud summa.
   Seetõttu leiab hageja, et vaidlustatud otsus tuleb tühistada, sest see on võetud vastu äriühingu töötajate poolt Euroopa Liidu organitele nende läbiviidud kontrolli käigus edastatud ebatäpse informatsiooni põhjal, ja selle tingis programmiga tegelevate töötajate vahetus, kuna uued töötajad ei saanud kohe olla täielikult informeeritud viisist, kuidas vajalikku informatsiooni koguda ja ammendavad vastused viivitamatult edasi anda.
   
      (1)  12. aprilli 2006. aasta põhikirja muudatusega asendati äriühingu ärinimi KEK XYNI ärinimega „KEK DIAYLOS”.